钦定古今图书集成/明伦汇编/氏族典/第121卷 > 陈安石
## 钦定古今图书集成/明伦汇编/氏族典/第121卷 > 陈安石

按《宋史陈贯传》：“贯子安石，字子坚，以荫锁厅及第。嘉
祐中，为夔陕转运判官，提点陕西刑狱，历使京西、河
东、淮南、京东，知苏州、邠州、河中府，户部副使。韩绛镇
太原，议行盐法，与监司多不合。加安石集贤殿修撰，
为河东都转运使，议始定，进天章阁待制。李舜举劾
其专，诏置狱于潞。安石自麟州会逮，神宗察其无罪”，
赦之。尚书省初建，召为户部侍郎，进吏部侍郎，出知
永兴军、邓襄陈、郑州、河阳，至龙图阁直学士。绍圣元
年卒，年八十一。